A Facultat de Filosofía y Letras (en castellán Facultad de Filosofía y Letras), ye o centro d'a Universidat de Zaragoza a on que s'imparte l'amostranza d'as titulacions de grau, master y doctorau en as diferents brancas d'as Sciencias socials y Humanidatz. A facultat fue establida o 10 de setiembre de 1542, con o nombre de Facultad de Artes, tomando o suyo actual nombre o 10 de setiembre de 1857.